Source: http://www.newsmalta.com/2020/01/15/il-qorti-tal-appell-tichad-appell-tal-avukat-generali-fuq-il-helsien-ta-zewg-irgiel-brabta-mad-droga/
Timestamp: 2020-08-10 10:57:44+00:00
Document Index: 941275

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Il-Qorti tal-Appell tiċħad appell tal-Avukat Ġenerali fuq il-ħelsien ta’ żewġ irġiel b’rabta mad-droga | News Malta - All Maltese & English news in one place
Home Net News Il-Qorti tal-Appell tiċħad appell tal-Avukat Ġenerali fuq il-ħelsien ta’ żewġ...
Il-Qorti tal-Appell tiċħad appell tal-Avukat Ġenerali fuq il-ħelsien ta’ żewġ irġiel b’rabta mad-droga
Il-Qorti ta’ l-Appelli Kriminali ċaħdet appell tal-Avukat Ġenerali fuq il-ħelsien ta’ żewġ irġiel li kienu ġew illiberati fuq akkużati ta’ kuntrabandu ta’ 20 kilo raża tal-kannabis fuq dgħajsa fis-sena 2010.
L-Avukat Ġenerali kien appella għal mod kif kienu ndirizzati l-ġurati mill-Imħallef sedenti, u qal li l-ġurija kienu tħawwdu għal mod kif l-Imħallef kien mexxa dan il-ġuri, argument li l-Qorti tal-Appell rema l-barra.
Godfrey Gambin, kien spiċċa arrestat f-Lulju tal-2010 ma żewġ Libjani, Adel Mohammed Babani u Nabeil Ibrahim Saleh.
Dan wara li l-Pulizija sabulhom b’madwar 20 kilo ta’ raża tal-kannabis, ftit wara li waslu x-Xemxija fuq ‘speedboat’. Saleh kien ħarab minn Malta wara li kien dam 22 xahar taħt il-kustodja. Sa issa huwa għadu ma nstabx minkejja li t-tfittxijja għalih għada sejra.
Gambin u Babani ma kienux instabu ħatja f’ġuri li kien sar. L-eks Asisstent Kummissarju Neil Harrison kien xehed fil-Qorti li l-irġel kienu arrestati minħabba it-twassil tal-kannabis, fejn kien hemm ftehim u assoċjazzjoni ma’ wieħed mill-irġiel fuq id-dgħajsa. Dan id-dettal ma kienx issema waqt il-każ li dam sitt snin u dan kien użat mid-difiża.
Il-Qorti tal-Appelli preseduta mill-Prim Imħallef Joseph Azzopardi u l-Imħallfin Joseph Zammit McKeon u Giovanni Grixti mhux talli ma qablitx mal-argumenti tal-Avukat Ġenerali iżda qalet li l-Imħallef kien korrett u preċiż fid-deċiżjoni tiegħu u kif tkellem.
Il-Qorti qalet li wara l-eżaminat il-file tal-Qorti, ma kienx jidher li kien hemm problema b’kif ingħatat l-informazzjoni. Il-Qorti qalet ukoll li “l-akkużati qalu li ma kellhom l-ebda idea fuq l-intenzjoni ta’ Nabeil, minbarra li jidħol Malta bil-moħbi.
Meta marru jgħinuħ, marru bil-karozzi tagħhom u li ma kellhom l-ebda apparti ta’ droga jew ammont ta’ flus kbir fuqhom jew fid-dar tagħhom.
Minħabba dan kollu, il-Qorti qalet li ma kien hemm l-ebda raġuni lio tbiddel is-sentenza mogħtija. L-Avukati Franco Debono u Mario Mifsud kienu l-avukati tad-difiża.
The post Il-Qorti tal-Appell tiċħad appell tal-Avukat Ġenerali fuq il-ħelsien ta’ żewġ irġiel b’rabta mad-droga appeared first on NETnews.
Previous articleMalta’s new Cabinet revealed!
Next articleL-aħwa Degiorgio jridu li titneħħa parti mix-xhieda tal-FBI